b'\n_START_ARTICLE_\nErika Steinbach\n_START_SECTION_\nLiv\n_START_PARAGRAPH_\nErika Steinbach blev f\xc3\xb8dt i 1943 som datter af en Luftwaffesergent fra Hanau, med schlesiske r\xc3\xb8dder, som var stationeret i Rahmel. Moren stammede fra Bremen. I januar 1945 flygtede moren med Erika og hendes tre m\xc3\xa5neder gamle s\xc3\xb8ster fra Rahmel til Slesvig-Holsten. Efter at have tilbragt fem \xc3\xa5r i en flygtningelejr klarede familien i 1950 at tage til Hanau i 1950, hvor Erika Steinbach voksede op._NEWLINE_Efter privat musikstudium (violin) arbejdede hun som musiker i koncertorkestre, f\xc3\xb8r hun studerede informatik og forvaltningsvidenskab, og jobbet som projektleder for automatiseringen af bibliotekerne i Hessen._NEWLINE_I 1974 blev hun medlem af CDU, og fra 1977 til 1990 var hun fraktionsassistent for CDUs fraktion i bystyret i Frankfurt. I 1990 blev hun valgt ind i Forbundsdagen, det tyske parlament, over landslisten i Hessen. Hun blev genvalgt i alle efterf\xc3\xb8lgende valg, og er nu en af to direktekandidater valgt fra Frankfurt._NEWLINE_I 2000 blev hun valgt ind i CDUs f\xc3\xb8derale styre. Hun er ogs\xc3\xa5 medlem af styret i Landsmannschaft Westpreu\xc3\x9fen og ZDF-fjernsynsr\xc3\xa5det. Fra 1994 har hun v\xc3\xa6ret medlem af Goethe-Institut._NEWLINE_Et af hendes vigtigste politiske m\xc3\xa5l er opf\xc3\xb8relsen af et Zentrum gegen Vertreibungen i Berlin. Hun er leder for stiftelsen af samme navn, som blev grundlagt i september 2000 sammen med den fremtredende SPD-politiker Peter Glotz._NEWLINE_Steinbach har v\xc3\xa6ret gift med dirigenten Helmut Steinbach siden 1972. Hun er protestantisk og tilh\xc3\xb8rer den s\xc3\xa5kalte gammellutherske kirke, dannet i protest mod sammenl\xc3\xa6gningen af den lutherske og kalvinistiske kirke._NEWLINE_Sammen med Peter Glotz tog hun i 2003 initiativ til oprettelsen af Franz Werfels menneskerettighedspris, hvor hun er jurymedlem, sammen med bl.a. Otto von Habsburg, Klaus H\xc3\xa4nsch og Otto Graf Lambsdorff. Prisen deles ud hvert andet \xc3\xa5r og gik i 2009 til Herta M\xc3\xbcller._NEWLINE_9. juli 2009 blev hun tildelt Den bayerske fortjenstorden af statsminister i Bayern Horst Seehofer, for sit arbejde for ofrene for fordrivelsens rettigheder.'